Foto: KUN.UZ Davlat dasturlari ijrosi ustidan nazoratni kuchaytirish bo‘yicha prezident qarori qabul qilindi. Adliya vazirligi xabariga ko‘ra, qaror bilan Bosh prokuratura tuzilmasida qurilish sohasida qonunchilik ijrosi ustidan nazorat bo‘limi tashkil etilmoqda. Shuningdek, xatlovdan o‘tkazilgan obektlarning, shu jumladan kadastr raqami hamda pasportini o‘z ichiga olgan yagona elektron ma’lumotlar bazasini shakllantirish tizimi yaratiladi. 2022 yil 1 iyungacha ta’lim, sog‘liqni saqlash, madaniyat, sport va boshqa sohalar uchun yangi zamonaviy idoraviy qurilish normalari joriy etiladi. Loyihalar tashabbuskorlari faoliyatida “Budjet nazorati” elektron dasturidan foydalanish imkoniyati yaratiladi.